**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 11.06.2022, ora 08.00 – 12.06.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 12.06.2022, ora 07.00**

**RÂURI**

**Este în vigoare până pe data de 12.06.2022, la ora 24:00, atenționarea hidrologică nr. 26-COD GALBEN, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri cu posibile depăşiri ale COTELOR DE ATENŢIE pe râurile din bazinele hidrografice Vişeu, Iza, Tur, Someş, Crasna, Mureş, Caraş, Nera, Cerna, Dunăre – afluenţii mici aferenţi sectorului amonte S.H. Gruia, Jiu, Olt, Călmăţui, Vedea, Argeş, Ialomiţa, Siret, Jijia si pe cele din Dobrogea, aferente judeţelor *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, CONSTANŢA, COVASNA, DÂMBOVIŢA, DOLJ, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SATU-MARE, SĂLAJ, SIBIU, SUCEAVA, TELEORMAN, TULCEA, VÂLCEA şi VRANCEA* (36 de judeţe).**

**Debitele au fost în creștere** datorită precipitațiilor căzute în interval și propagării pe râurile din bazinele hidrografice Suceava, Moldova, Bistrița (afluent al Siretului), Someșul Mic, Arieș, în bazinele superioare și mijlocii ale Crișurilor și Oltului și în bazinele superioare ale Ialomiței și Buzăului.

Pe râurile din bazinele hidrografice Jiu, Vedea, Argeș, Râmnicu Sărat, Putna, Bârlad, bazinele mijlocii și inferioare ale Ialomiței și Buzăului, bazinul inferior al Oltului, afluenții Prutului și pe cele din Dobrogea debitele au fost staționare, iar pe celelate au fost în general în scădere.

Scurgeri importante pe versanţi, torenţi, pâraie, viituri rapide cu efecte de inundaţii locale şi creşteri mai însemnate de niveluri şi debite s-au înregistrat pe unele râuri mici din zonele de deal și munte din Transilvania, Muntenia și Moldova datorită precipitaţiilor sub formă de aversă, cu caracter torenţial, temporar accentuate, căzute în interval.

Debitele medii zilnice se situează la valori sub mediile multianuale lunare, cu coeficienţi moduli cuprinşi între 30-70%, mai mari (în jurul și peste normalele lunare) izolat în bazinul inferior al Argeșului și mai mici (sub 30% din normalele lunare) pe râurile din bazinele hidrografice: Tur, Lăpuș, Someșul Mic, Crasna, Barcău, Crișul Negru, Crișul Alb, Târnava Mare, Timiș, Moravița, Caraș, Nera, Cerna, Vedea, pe unii afluenti din bazinul superior și mijlociu al Oltului și bazinul superior al Argeșului și pe majoritatea râurilor din bazinele hidrografice Siret (cu excepția bazinelor superioare ale Bistriței și Buzăului) și Prut.

**În interval au fost emise pentru fenomene hidrologice imediate o avertizare și șase atenționări.**

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în creștere** datorită precipitațiilor prognozate și propagării pe râurile din bazinele hidrografice Suceava, Moldova, Bistrița, Trotuș, Putna, Râmnicu Sărat, Buzău, bazinele superioare și mijlocii ale Oltului, Argeșului și Ialomiței și numai prin propagare pe cursurile inferioare ale Crișurilor.

Pe râurile din bazinele hidrografice Jiu, Vedea, Bârlad, bazinele inferioare ale Oltului, Argeșului, Ialomiței, pe afluenții Prutului și pe cele din Dobrogea debitele vor fi staționare, iar pe celelalte în general în scădere.

Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri mai însemnate de niveluri şi debite, cu atingerea și depășirea **COTELOR DE ATENȚIE**, pe unele râuri mici din zonele de deal și munte, ca urmare a precipitaţiilor mai însemnate cantitativ, sub formă de aversă şi cu caracter torenţial prognozate.

**DUNĂRE**

**Debitul la intrarea în ţară** (secţiunea Baziaş) în intervalul 11-12.06.2022 **a fost** **în creștere, având valoarea de 3800 m3/s**, sub media multianuală a lunii **iunie (6400 m3/s).**

În aval de Porţile de Fier debitele au fost în creştere pe sectorul Gruia-Giurgiu şi în scădere pe sectorul Oltenița-Tulcea.

**Debitul la intrarea în ţară** (secţiunea Baziaş) **va fi** **în creștere (4100 m3/s).**

În aval de Porțile de Fier debitele vor fi în creștere pe sectorul Gruia-Călăraşi,relativ staţionare pe sectorul Cernavodă-Hârşova şi în scădere pe sectorul Vadu Oii-Tulcea.

**Alimentări cu apă**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a municipiului București:

-r. Argeș: Ac. Zavoiul Orbului 50.0 mc/s;

-r. Dâmbovița: ac. Văcărești: 15 mc/s;

-CA2: închisă;

-Deriv. Mircea Vodă: 1,3 mc/s.

**A.B.A. Crişuri**

Debitul râului Barcău în secţiunea Nuşfalău este 0.59 mc/s.

Debitul râului Crişul Alb în secţiunea Crişcior este 0.85 mc/s.

**A.B.A. Jiu**

Începând cu data de 17.05.2022 a fost oprită alimentarea cu apă a conductei de aducțiune Priza Câmpu lui Neag (Buta)- Baraj Valea de Pești pentru efectuarea lucrărilor de înlocuire a acesteia.

**A.B.A. Prut-Bârlad**

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**Judeţul Iași:**

Se aplică situaţia de restricţii în alimentarea cu apă pentru piscicultură la folosinţele:

\* S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricţiilor.

**2.** **Situaţia meteorologică în intervalul 11.06.2022, ora 08.00 –12.06.2022, ora 06.00**

**Este în vigoare până pe data de 12.06.2022, la ora 22:00, atenționarea meteorologică nr. 58-COD GALBEN pentru întreg teritoriul țării, vizând ploi însemnate cantitativ în sud și la munte (40...60 l/mp), iar în Moldova, Transilvania, Maramureș și local în Crișana și Banat, îndeosebi în timpul după-amiezelor, vor fi perioade cu instabilitate atmosferică accentuată, ce se va concretiza prin averse torenţiale (20...30 l/mp), însoțite de descărcări electrice, intensificări ale vântului și pe alocuri vijelii şi grindină.**

**În ţară,** în sud, vremea a fost rece, cerul a avut înnorări persistente și au fost averse însoțite pe alocuri de descărcări electrice. În restul teritoriului valorile termice s-au situat, în marea lor majoritate, peste cele specifice perioadei, cerul a avut înnorări temporar accentuate și s-au semnalat averse însoțite de frecvente descărcări electrice și izolat de căderi de grindină (confirmate fiind cele din județele Botoșani și Hunedoara). Cantitățile de apă au depășit local 15...20 l/mp, iar pe alocuri 30...40 l/mp. Vântul a suflat slab și moderat, cu intensificări de scurtă durată în timpul ploilor, cu rafale între 45 și 55 km/h în vest, nord și centru, iar izolat peste 70 km/h în Transilvania; trecător a luat aspect de vijelie pe raza județului Botoșani. Temperaturile maxime s-au încadrat între 21 de grade la Roșiorii de Vede, Giurgiu, Oltenița, Câmpulung Muscel, Dedulești, Joseni, Mangalia și Călărași și 29 de grade la Iași, Arad, Baia Mare, Banloc, Jimbolia, Negrești, Chișineu-Criș, Sânnicolau Mare și Timișoara, iar la ora 06 se înregistrau 11 grade la Toplița și 22 de grade la Sulina și Gura Portiței.

**Observaţie:** în intervalul de diagnoză au fost în vigoare 9 mesaje de avertizare cod portocaliu pentru fenomene meteorologice periculoase imediate, 3 emise de către SRPV Cluj, câte 2 emise de către SRPV Bacău și SRPV Timișoara și câte 1 emisă de către SRPV Sibiu și CNPM.

**La Bucureşti** valorile termice diurne s-au situat sub cele normale pentru această dată. Cerul a fost noros și trecător s-au semnalat averse slabe. Vântul a suflat slab și moderat. Temperatura maximă a fost de 22 de grade la toate stațiile meteo, iar la ora 06 se înregistrau 17 grade la Afumați și Băneasa și 18 grade la Filaret.

**3. Prognoza meteorologică în intervalul 12.06.2022, ora 08.00–13.06.2022, ora 8.00**

**În ţară** vremea va fi caldă în vest și nord-vest și în general instabilă în celelalte regiuni. Cerul va fi variabil, dar cu perioade în care se va înnora accentuat și se vor semnala averse însoțite de descărcări electrice în sud, centru și est și izolat în rest. Astfel de fenomene vor fi mai frecvente după-amiaza, ploile vor avea și caracter torenţial, iar pe alocuri cantitățile de apă vor depăși 20...30 l/mp și va cădea grindină. Vântul va avea local și temporar intensificări în estul și sud-estul teritoriului, pe crestele montane, dar de scurtă durată şi în restul zonelor, asociat averselor. Temperaturile maxime se vor încadra între 23 și 31 de grade, iar cele minime între 9 grade în depresiunile intramontane și 21 de grade pe litoral.

**La Bucureşti** vremea va fi normală sub aspect termic, dar în general instabilă. Pe parcursul zilei vor fi înnorări și perioade cu averse, ce trecător pot lua aspect torențial și posibil însoțite de descărcări electrice, dar spre seară și noaptea cerul va deveni variabil. Vântul va sufla slab și moderat, cu intensificări în special asociate ploilor. Temperatura maximă va fi de 26...27 de grade, iar cea minimă de 16...17 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.